To et halvt år mere til den tidligere U/21-landsholdsanfører, det er aftalen, der nu er kommet på plads med spilleren, der har været i AaB, siden han blev hentet fra PSV Eindhoven i 2005. Sportsdirektør Lynge Jakobsen er glad for, at aftalen er kommet på plads: - På trods af sin unge alder har Michael allerede med sine fodboldmæssige evner og sin formidable fysik vist, at han uden problemer matcher selv de bedste spillere i Europa, og jeg er derfor heller ikke i tvivl om, at det kun er et spørgsmål om tid, før Michael også får sin A-landsholdsdebut, siger Lynge Jakobsen. Michael Jakobsen glæder sig ligeledes over sin forlængede aftale med AaB. - Jeg har hele tiden befundet mig utrolig godt i AaB, og sportsligt har vi både nationalt og internationalt vist, at vi kan være med blandt de bedste. Michael Jakobsen har spillet 158 officielle kampe og har scoret 14 mål for AaB. Derudover har

Referat:
Den 22-årige fodboldspiller bliver i AaB indtil 2012.